
Parlamentul  României

Camera  Deputaţilor
Comisia pentru Sănătate şi Familie
               Nr. 28/75/ 2 februarie 2006
A V I Z 

asupra propunerii legislative privind salarizarea personalului din domeniul învăţământului, cercetării, sănătăţii şi funcţionarilor publici 
( Plx  583/2005) 

Cu adresa nr.Plx  583 din 28 noiembrie 2005, Biroul Permanent, în conformitate cu art.89 din Regulamentul Camerei Deputaţilor, modificat şi completat prin Hotărârea Camerei Deputaţilor nr.34/2005,  a sesizat Comisia pentru sănătate şi familie spre dezbatere şi avizare,  cu propunerea legislativă privind salarizarea personalului din domeniul învăţământului, cercetării, sănătăţii şi funcţionarilor publici ( Plx  583/2005).

Propunerea legislativă a fost respinsă de către Senat în şedinţa din 21 noiembrie 2005.
În urma examinării, în şedinţa din 02.02.2006, cu unanimitate de voturi, Comisia pentru sănătate şi familie a hotărât respingerea propunerii legislative.

